Diari Oficial de la Generalitat Valenciana


Sumari del DOGV 9377, del 07-07-2022 (2022/6207)

RESOLUCIÓ de 29 de juny de 2022, de la directora general de Relacions amb les Corts, de la Presidència de la Generalitat, per la qual es publica la primera pròrroga del conveni marc subscrit l'1 de març de 2017 entre la Universitat de València i Ciutat de les Arts i les Ciències, SA, per al foment de la docència, investigació i la cultura en general.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6207


Data del document
:   29-06-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de juny de 2022, de la directora general de Relacions amb les Corts, de la Presidència de la Generalitat, per la qual es publica la primera pròrroga del conveni marc subscrit l'1 de març de 2017 entre la Universitat de València i Ciutat de les Arts i les Ciències, SA, per al foment de la docència, investigació i la cultura en general. [2022/6207]  
Ciutat de les Arts i les Ciències, SA, i la Universitat de València han subscrit, prèvia tramitació reglamentària, els dies 24 i 19 de febrer de 2021, la primera pròrroga del conveni marc subscrit l'1 de març de 2017, per al foment de la docència, investigació i la cultura en general, i segon allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 19 d'abril de 2022 i número 277/2022, és procedent la publicació en el Diari Oficial de la Generalitat Valenciana la primera pròrroga del conveni marc esmentat, que figura annex a aquesta resolució.  
  
València, 29 de juny de 2022.- La directora general de Relacions amb les Corts: Ana Belén Domínguez Cana.  
  
1a pròrroga del Conveni marc de col·laboració entre la Universitat de València i Ciutat de les Arts i les Ciències, SA, per al foment de la docència, investigació i la cultura en general  
  
València, febrer de 2021  
  
Reunits  
D'una part, Enrique Vidal Pérez, actuant en nom i representació de Ciutat de les Arts i de les Ciències SA. (d'ara en avant CACSA), en la seua qualitat de director general, segons consta en escriptura atorgada a favor seu, el 2 d'octubre de 2015, davant el notari de València, Joan Bover Belenguer, núm. 1910 del seu protocol; entitat domiciliada a València, avinguda del Professor López Piñero (Historiador de la Medicina), núm. 7 i amb NIF G61749442.  
I d'una altra, María Vicenta Mestre Escrivá, rectora de la Universitat de València, Estudi General, amb domicili social a València, avinguda Blasco Ibáñez, número 13 (CP 46328) i amb CIF: Y-7506771-W, actuant en nom i representació d'aquesta, legitimada per a aquest acte en virtut de l'article 94 dels Estatuts de la Universitat de València, aprovats per Decret 128/2004, de 30 de juliol, del Consell (DOGV 2004/8213), modificats per Decret 45/2013, de 28 de març, del Consell (DOGV 2013/6994) i facultada a partir del seu nomenament pel Decret 41/2018, de 6 d'abril, del Consell (DOGV 2018/8270).  
Intervenen tots dos representants en funció dels seus respectius càrrecs i en virtut de les competències que tenen atribuïdes, reconeixent-se mútuament amb plena capacitat jurídica per a formalitzar la present pròrroga del conveni marc de data 1 de març de 2017 i a aquest efecte,  
  
Manifesten  
I. Que les parts van signar un conveni marc de data 1 de març de 2017 per al foment i intercanvi d'experiències en els camps de la docència, la investigació i la cultura en general, dins d'aquelles àrees en les quals ambdues tinguen interés manifest.  
II. Que conforme a l'estipulació 6a de l'esmentat conveni, el termini de duració del mateix estava previst durant quatre anys des de la signatura, no obstant això, les parts van convindre la possibilitat de pròrroga mitjançant acord exprés per igual període de quatre anys més, la qual cosa fan efectiu mitjançant el present document de pròrroga del conveni, sobre la base dels següents  
  
Acords  
  
Primer  
Les parts acorden la 1a pròrroga del conveni de col·laboració específic de data 1 de març de 2017 fins al 28 de febrer de 2025.  
La present pròrroga no comportarà cap desemborsament ni cost econòmic per a les Parts que subscriuen el conveni, en la seua aplicació, execució i desenvolupament, i en tot cas, serà atés amb els seus propis mitjans personals i materials.  
  
Segon  
Les parts acorden que es manté la vigència de tots aquells acords recollits en el citat conveni de data 1 de març de 2017 que no contradiguen l'exposat en el present document.  
  
I en prova de conformitat amb l'assenyalat anteriorment, totes dues parts subscriuen la 1a pròrroga del conveni, signant digitalment aquest document, en el lloc i data assenyalats en l'encapçalament.  
  
24.02.2021. Per Ciutat de les Arts i les Ciències, SA,  
El director general: Enrique Vidal Pérez.  
  
19.02.2021. Per la Universitat de València, Estudi General,  
La rectora: María Vicenta Mestre Escrivá.